На основу члана 47 Статута Националног Спортског Савеза Слепих и Слабовидих (у даљем тексту Савез), Скупштина Савеза на седници одражној 17.06.2020. године доноси:  
 ИЗБОРНА ПРАВИЛА

КАНДИДОВАЊЕ

* **Члан1.**  
   Према члану 29 Статута Савеза:  
  Редовни избори у Савезу се обављају сваке четврте године..  
  Редовни избори се расписују најкасније два месеца пре истека мандата, а обавезно се спроводе пре истека мандата.Редовне изборе расписује Управни Одбор Савеза.   
  Ванредни избори се могу организовати по посебним одлукама Скупштине Савеза или нљ зљхтев 1/3 чланова савеза.
* Клубови Савеза су у обавези да пошаљу одлуке са именом и презименом делегата у Скупштину Савеза најкасније месец дана пре заказаног датума за одржавање редовне изборне Скупштине. Уколико је вандредна изборна седница имена делегата се шаљу седам дана пре заказане седнице.
* **Члан2.**  
  Скупштина Савеза верификује мандат изабраним представницима клубова Савеза у Скупштини Савеза на основу мишљења изборне комисије.  
  Представницима клубова у Скупштини Савеза не може бити верификован мандат ако ти клубови нису извршили редовну регистрацију на прописаном обрасцу до 15 Фебруара у изборној години.Регистрација клуба и такмичара мора бити извршена у складу са правилником о регистрацији Савеза.
* **Члан3.**  
  Предлоге за изборне функције у Савезу могу да поднесу органи управљања клубова, а у складу са својим важећим Статутом.  
  За изборне функције се могу кандидовати редовни чланови Савеза.  
  У Управном Одбору Савеза мора бити најмање једна жена.  
  У органе Савеза не могу бити бирани запослени у стручној служби Савеза.  
  Председник се бира из реда угледних редовних чланова Савеза који имају истакнуте резултате у раду за добробит спорта слепих и слабовидих.  
  Кандидата за председника предложе најмање 1/3 клубова Савеза или најмање десет чланова Скупштине.  
  Кандидате за чланове Управног одбора могу предложити 1/3 клубава Савеза, или осам чланова Скупштине..  
  Кандидате за Надзорни одбор, изборне и статутарне комисије могу предложити 1/3 клуба Савеза или пет чланова Скупштине.
* **Члан4.**   
  Предлози из претходног члана подносе се за следеће функције:
  1. - председника Савеза,
  2. – 6.. чланова Управног одбора Савеза,
  3. - Председника и 2 члана Надзорног одбора, изборне и статутарне комисије

Изабрани председник је и члан Управног Одбора Савеза.

На седници Скупштине Савеза најпре се бирају чланови и председник изборне комисије, а затим носиоци осталих изборних функција, према редоследу из претходог става.

* **Члан5.**  
  Овлашћени органи и представници из члана 3. предлоге подносе Савезу у писаном облику најкасније 15 дана пре одржавањаредовне изборне седнице Скупштине Савеза, а 7 дана када је вандредна изборна седница.
* **Члан6.**  
  Савез је дужан да обавести све клубове Савеза о поднетим предлозима за изборне функције у писменом облику, најкасније 7 дана пре одржавања редовне изборне седнице Скупштине Савеза, а три дана у случају вандредне.
* **Члан7.**  
  Предлоге кандидата за изборне функције могу поднети чланови Скупштине Савеза и на самој седници само у следећим случајевима:
  1. - ако не постоје предлози за изборне функције,
  2. - ако предложени не прихвате кандидатуру или од ње одустану,
  3. - ако се после одржаног првог и другог круга гласања нико не изабере на предвиђене функције.
  4. Ако предложени кандидат за изборну функцију није присутан на седници може бити биран само ако је доставио писмену изјаву да прихвата кандидатуру.
* **Члан8.**  
  Уколико је неко предложен за председника Савеза, подразумева се да је предложен и за члана Управног одбора.
* **Члан9.**  
  Предлог за изборну функцију мора да садржи:
  1. - тачно име и презиме кандидата,
  2. - место пребивалишта,
  3. – Датум рођења,
  4. - школску спрему,
  5. – Да има статус слепе или слабовиде особе као и да је регистровам у последњем регистрационом року до 15 Фебруара текуће године.
  6. - да ли је запослен
  7. - које изборне функције обавља у организацији Савеза.

– УТВРЂИВАЊЕ ЛИСТЕ КАНДИДАТА

* **Члан9.**  
  Савез је дужан да сачини листу свих предложених кандидата за изборне функције и то:
  1. Листу кандидата за председника Савеза.
  2. Листу кандидата за чланове Управног одбора,
  3. Листу кандидата за чланове Надзорног одбора,
  4. Листу кандидата за председника и чланове изборне и статутарне комисије.

Кандидати на листама се разврставају према азбучном реду.

* **Члан10.**  
  Листе кандидата за изборне функције се достављају на мејлове клубова.  
  Листа кандидата који су истакнути на самој седници се може доставити или саопштити члановима Скупштине и усмено.

– ОДЛУЧИВАЊЕ

* **Члан11.**  
  Органи Савеза пуноважно одлучују када је седницама присутно више од половине чланова.  
  Према члану 52 и 53 .... Статута Савеза.  
  Статут и његове измене и допуне и друга општа акта, као и одлуку о избору председника Савеза, органи Савеза доносе већином гласова изабраних чланова. Остале одлуке доносе се већином гласова присутних чланова органа.
* **Члан12.**  
  Органи Савеза одлуке доносе јавним гласањем. Ако најмање трећина чланова органа затражи, одлуке се доносе тајним гласањем.  
  Доношење одлука ближе се регулише Пословником о раду органа који доноси одлуке.

– НАЧИН ГЛАСАЊА

* **Члан13.**  
  Органи Савез бирају се јавним гласањем, уколико Скупштина не донесе другачију одлуку.

1. Јавно гласања

* **Члан14.**  
  Уколико се организује јавно гласање о предложеним кандидатима чланови Скупштине се изјашњавају подизањем руке или прозивком.  
  После сваког гласања изборна комисија јавно саопштава резултате а затим верификује мандат уколико кандитат има довољан број гласова.

2. Понављање гласања

* **Члан15.**  
  У случају да приликом гласања за председника Савеза и председника Надзорног одбора, Изборне и Статутарне комисије ниједан кандидат не добије потребан број гласова, организује се други круг гласања у коме се чланови Скупштине изјашњавају само о два кандидата који су добили највише гласова у првом кругу.
* **Члан16.**  
  У случају да се у првом кругу не изабере предвиђен број чланова Управног одбора, Надзорног одбора, Изборне и Статутарне комисије организује се други круг гласања у коме се чланови Скупштине изјашњавају само о онолико кандидата колико недостаје, с тим што се гласа само за оне који су добили највише гласова у првом кругу, не рачунајући оне који су већ изабрани.
* **Члан17.**  
  Трећи круг гласања се организује само у случају ако се ни у првом ни у другом кругу не изаберу председник Савеза, председник Надзорног одбора и Изборне и статутарне комисије, односно предвиђен број чланова органа и радних тела.  
  У трећем кругу чланови Скупштине се могу изјашњавати само о кандидатима о којима се нису изјашњавали у првом и другом кругу.  
  Уколико се не изабере председник Савеза ни у трећем кругу, или најмање пет чланова Управног одбора, или председник и најмање два члана Надзорног одбора, или председник и два члана изборне комисије, заказује се нова ванредна седница Скупштине Савеза у року од 15 дана.

IV – ИЗБОРНА КОМИСИЈА

* **Члан18.**  
  Изборна комисија контролише:
  1. - да ли су предлози за кандидате поднети на предвиђени начин и у предвиђеном року;
  2. - да ли су изборне листе састављене на прописани начин и у предвиђеном року;
  3. Контролише и све друге фазе избора.  
     Изборна комисија има и улогу верификационе комисије.
* **Члан19.**  
  Изборна комисија има председника и два члана.  
  Изборну комисију бира Скупштина Савеза.
* **Члан20**   
  У случају да се у изборну комисију изабере слепа особа, она има право на видећег асистента по сопственом избору, с тим да она не може бити члан Скупштине.
* **Члан21.**  
  Председник и чланови Изборне комисије бирају се на 4 године.
* **Члан22.**  
  Чланови Скупштине могу уложити усмени или писмени приговор на одлуке Изборне комисије.  
  Коначну одлуку о приговору доноси Скупштина Савеза на седници на којој се обављају избори.

- ПРЕЛАЗНЕ И ЗАВРШНЕ ОДРЕДБЕ

* **Члан23.**  
  На питања која нису регулисана овим Правилима непосредно се примењују одредбе Статута Савеза.
* **Члан24.**  
  Овај правилник ступа на снагу даном доношења, од када се и примењује.

|  |
| --- |
|  |
|  |

**Председник НСССС**

**С.р Петар Врањковић**

Top of Form

Bottom of Form

Top of Form

Bottom of Form

Top of Form

Bottom of Form